KOMISSION PÄÄTÖS,

tehty 12 päivänä heinäkuuta 1991,

rautateiden sekakomitean perustamista koskevan päätöksen 85/13/ETY muuttamisesta (91/407/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

sekä katsoo, että

yhteisön laajentaminen edellyttää, että eurooppalaisten järjestöjen jäsenten määrää lisätään rautateiden sekakomiteassa,

komission on otettava huomioon eri jäsenvaltioissa vallitsevat erityistilanteet, jotta varmistettaisiin rautatiealan työmarkkinaosapuolten optimaalinen osallistuminen työhön sekakomiteassa, ja taattaisiin näin komitean luonne asianomaisten yhteiskunnallisten ja taloudellisten voimien edustajana, ja

olisi siksi muutettava komission päätöstä 85/13/ETY (),

ON PÄÄTTÄNYT SEURAAVAA:

1 artikla

Muutetaan päätös 85/13/ETY seuraavasti:

1. Korvataan 3 artiklan 1 kohdan b alakohdassa johdantokappale seuraavasti:

"b) jäljempänä 4 artiklan 3 kohdassa mainittujen ammattijärjestöjen toimialaan kuuluvien alojen osalta."

2. Korvataan 4 artikla seuraavasti:

"4 artikla

1. Komiteassa on 54 jäsentä.

2. Paikat jakautuvat seuraavasti:

a) 27 kuljettajien edustajille;

b) 27 työntekijöiden edustajille.

3. Komissio nimeää komitean jäsenet:

a) 48 seuraavien kuljettaja- ja työntekijäjärjestöjen ehdotuksesta:

- Euroopan rautatieyhteisö (Communauté des chemins de fer européens, CCFE): 24 jäsentä,

- Euroopan yhteisön kuljetusammattijärjestöjen komitea: 24 jäsentä.

b) kuusi jäsentä komissio nimeää suoraan a alakohdassa mainittuja kuljettaja- ja työntekijäjärjestöjä kuultuaan kaikkein parhaiten edustavien kuljettaja- ja työntekijäjärjestöjen keskuudesta, jotka mahdollisesti ovat eri järjestöjä kuin a alakohdassa tarkoitetut."

3. Korvataan 5 artiklan 1 kohta seuraavasti:

"1. Kullekin komitean jäsenelle nimetään varajäsen 4 artiklan 3 kohdassa säädetyllä tavalla."

4. Korvataan 6 artiklan 3 kohta seuraavasti:

"3. Jäsenen tai varajäsenen toimikausi päättyy ennen kuin neljä vuotta on kulunut, jos jäsen eroaa tai kuolee tai jos jäsentä ehdottanut järjestö pyytää, että hänen tilalleen nimetään uusi jäsen. Hänen seuraajansa nimetään jäljellä olevaksi toimikaudeksi 4 artiklan 3 kohdassa määrättyä menettelyä noudattaen."

5. Korvataan 7 artiklan 1 kohta seuraavasti:

"1. Komitea valitsee joka toinen vuosi jäsentensä keskuudesta läsnä olevien jäsenten kahden kolmasosan enemmistöllä puheenjohtajan ja varapuheenjohtajan. Puheenjohtaja ja varapuheenjohtaja valitaan vuorotellen, ja keskenään käänteisessä järjestyksessä, 4 artiklan 3 kohdassa mainittujen järjestöryhmien edustajien keskuudesta."

6. Korvataan 9 artiklan b alakohta seuraavasti:

"b) ehdottaa komissiolle asiantuntijoiden kutsumista avustamaan komiteaa tietyissä tehtävissä. Komitealla on velvollisuus tehdä niin, jos jokin 4 artiklan 3 kohdassa tarkoitetuista järjestöistä sitä pyytää."

7. Korvataan 12 artiklan 3 ja 4 kohta seuraavasti:

"3. Yksi sihteeristön edustaja 4 artiklan 3 kohdan a alakohdassa mainituista molemmista järjestöistä voi osallistua tarkkailijana komitean kokouksiin.

4. Komissio voi 4 artiklan 3 kohdan a alakohdassa mainittuja kuljettaja- ja työntekijäjärjestöjä kuultuaan kutsua muita järjestöjä kuin 4 artiklan 3 kohdassa tarkoitetut osallistumaan komitean työhön tarkkailijoina."

2 artikla

Tätä päätöstä noudatetaan 12 päivästä heinäkuuta 1991.

Tehty Brysselissä 12 päivänä heinäkuuta 1991.

Komission puolesta

Vasso PAPANDREOU

Komission jäsen

() EYVL N:o L 8, 10.1.1985, s. 26